1. melléklet a 28/2026. (II.4.) számú határozathoz

FELHÍVÁS

Tisztelt mézeshegyi tulajdonosok!

A Képviselő-testület 2024. évben szándéknyilatkozatot fogalmazott meg, melyben a Mézeshegy területén a meghatározott feltételek együttes teljesülése esetén a lakórendeltetést is lehetővé tevő helyi építési szabályzat módosítási eljárást megkezdését vállalta. A helyi építési szabályzat módosítását előkészítő telepítési tanulmányterv elkészült, melynek a Képviselő-testület által elfogadott végső változatát jelen felhívással egyidejűleg közzétesszük.

Az önkormányzat várja azok jelentkezését, akik megfelelnek a Képviselő-testület által meghatározott alábbi feltételeknek:
· vállalják egy - a már elkészült telepítési tanulmányterv általános fejezeteire alapozó - „Egyszerűsített telepítési tanulmányterv” elkészíttetését a saját ingatlanjukra (ennek pontos költsége a kérelmek beérkezését követően határozható meg);
· tudomásul veszik, hogy
· a zártkerti ingatlanuk környezetében az infrastruktúra ellátás nem felel meg a belterületi ellátottság követelményeinek, és annak kiépítése az Önkormányzattól nem is követelhető;
· a rendeltetésváltozás megvalósításának további feltétele, hogy a rendeltetésváltozással érintett épület meg kell feleljen az országos, valamint a helyi építési követelményeknek;
· vállalják 5.000,- Ft/m2 hasznos alapterület után számított összeg - később meghatározott határidőig történő - befizetését;
· az ingatlanuk legalább 6 méter széles útról megközelíthető;
· az ingatlan tulajdonosa vagy közeli hozzátartozója (Ptk. 8:1. § (1) bek. 1. pontja szerint „közeli hozzátartozó: a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér”) legalább 2019. augusztus 28. óta az ingatlanon lakcímmel vagy tartózkodási hellyel rendelkezik;
· az érintett épület szerepel az ingatlan-nyilvántartásban, vagy legalább használatbavételi engedéllyel rendelkezik.
Felhívjuk a kérelmezők figyelmét, hogy a legfeljebb 10%-os beépíthetőség az országos előírásnak megfelelően tovább nem növelhető!

A helyi építési szabályzat módosítása iránti igényük jelzéséhez a felhívás mellékletei között található kérelem formanyomtatvány használható. A kérelmet a következő módon lehet benyújtani:
· papír alapon kitöltve személyesen az ügyfélszolgálaton vagy postai úton (2071 Páty, Kossuth utca 83.);
· elektronikus úton az e-papír alkalmazás segítségével.

A kérelmeket a szükséges mellékletekkel együtt 2026. március 16-ig lehet benyújtani!

A fenti időszakban az eljárással kapcsolatos kérdéseik esetén a település főépítésze és munkatársai a rendelkezésükre állnak.

2. melléklet a 28/2026. (II.4.) számú határozathoz

KÉRELEM
Mézeshegy területén lévő Mk-1/A övezeti besorolású ingatlanon álló épülettel kapcsolatos igénybejelentés

Alulírott ………………..……………….. (név) ………………………………………. (lakcím), mint a Páty Mézeshegy ………………… utca …… házszám - ………. hrsz-ú ingatlan (a továbbiakban tárgyi ingatlan) tulajdonosa, nyilatkozom az alábbiakról:
1. a már elkészült telepítési tanulmányterv általános fejezeteire alapozva vállalom egy „Egyszerűsített telepítési tanulmányterv” elkészíttetését a tárgyi ingatlanra vonatkozóan;
2. tudomásul veszem, hogy
a) a különleges külterületi (zártkerti) fekvésben maradó tárgyi ingatlan környezetében az infrastruktúra ellátás nem felel meg a belterületi ellátottság követelményeinek, és annak kiépítése az Önkormányzattól nem is követelhető,
b) a rendeltetésváltozás megvalósításának további feltétele, hogy a rendeltetésváltozással érintett épület meg kell feleljen az országos, valamint a helyi építési követelményeknek;
3. vállalom, hogy a helyi építési szabályzat módosítását lehetővé tevő állami főépítész záró szakmai véleménye beérkezésétől számított 15 napon belül megfizetek az Önkormányzatnak 5.000,- Ft/m2 összeget az épület hasznos alapterülete után;
4. az ingatlanom legalább 6 méter széles útról megközelíthető;
5. nyilatkozat lakcím létesítéséről vagy tartózkodási helyről:
a) én, mint az ingatlan tulajdonosa legalább 2019. augusztus 28-tól a tárgyi ingatlanon lakcímmel / tartózkodási* hellyel rendelkezem;
VAGY
b) ……………………………………… (név) ……………………………………………… (lakcím) közeli hozzátartozóm (házastársam / egyeneságbeli rokonom / örökbefogadott, mostoha-, nevelt gyermekem / örökbefogadó-, mostoha-, nevelőszülőm / testvérem*) legalább 2019. augusztus 28-tól az ingatlanon lakcímmel / tartózkodási hellyel* rendelkezik;
6. a tárgyi épület szerepel az ingatlan-nyilvántartásban, vagy legalább használatbavételi engedéllyel rendelkezik.

Jelen beadvány benyújtásával jelzem szándékomat, hogy igényt tartok a tárgyi ingatlan esetében a lakórendeltetést is lehetővé tevő helyi építési szabályzat módosítására.

Benyújtott mellékletek:
	1.
	az ingatlan hiteles tulajdoni lap másolata
	

	2.
	hiteles földhivatali térképmásolat
	

	3.
	az ingatlan fotódokumentációja (az épületről készített külső és belső fényképek)
	

	4.
	több tulajdonos esetén a társtulajdonosok az igénybejelentést tudomásul vevő teljes bizonyító erejű magánokiratba foglalt nyilatkozata
	



Kelt. …………………………….
…………………………………….**
kérelmező
* 	megfelelő rész aláhúzandó
**	elektronikus benyújtás esetén az aláírás mellett DÁP digitális aláírással is hitelesítendő a szkennelt dokumentum

